ગણપતિબાપ્પા બુદ્ધિના દેવ છે એમ જણાવતાં મંડળના ખજાનચી પ્રદીપ શાહે ‘મિડ-ડે’ને કહ્યું હતું કે ‘અમારી કમિટીએ અમરીશ પ્રભુના સૂચનને વધાવી લીધું હતું. આથી અમે અમારે ત્યાં દર્શન કરવા આવતા હજારો ગણેશભક્તોને અપીલ કરીએ છીએ કે તમે જ્યારે ગણપતિના પારસીવાડીના દરબારમાં દર્શનાર્થે આવો ત્યારે ગણેશજીને ઓછામાં ઓછી એક નોટબુક અને પેન પ્રસાદરૂપે ચડાવજો. અમે એ નોટબુકો અને પેન જરૂરિયાતમંદ વિદ્યાર્થીઓને પહોંચાડીને તેમને તમારા થકી શૈક્ષણિક મદદ કરીશું.’